Apple M1 chip
**Apple M1** er Apple sin serie av egenproduserte integrerte prosessor laget spesielt for Mac og iPad. Apple M1 er basert på ARM arkitektur og er derfor laget for ulike områder. Apple M1 er inspirert av deres A14 Bionic brikke som blir brukt i blant annet iPhone 12 og iPad Air 2020.

Oppbygging av M1
----------------

Prosessoren består av totalt åtte kjerner. Fire av kjernene er høy-ytelseskjerner for å kunne kjøre tunge oppgaver, og fire høy-effektive kjerner for å håndtere lettere oppgaver. M1 har integrert grafikkprosessor med åtte kjerner. Apple har også integrert en 16-kjerners prosessor kalt Neural Engine for kraftigere maskinlæring. 

### Ytelse

For å kunne bruke applikasjoner og programvare som ikke er optimalisert for M1 sin ARM-arkitektur, brukes Rosetta 2 som en emulator. Apple har integrert Rosetta 2 i macOS Big Sur for å oversette x86 baserte programmer for macOS.

### Minne

Alle M1 blir levert med enten 8 eller 16 GB. På Mac kan dette konfigureres fritt ved levering, men på iPad avhenger størrelse arbeidsminne på hvilken lagringsstørrelse enheten har. Minnet på M1 er av typen LPDDR4X SDRAM med en hastighet på 4266 MHz. 

Minnet i M1 er av typen **unified memory**. Unified memory deles av både prosessoren og grafikkprosessoren. M1 har en øvre fysiske grense på 16 GB, og kan dermed ikke bli levert med større arbeidsminne.

Produkter som bruker Apple M1
-----------------------------

* MacBook Air (M1, 2020)
* MacBook Pro 13" (M1, 2020)
* Mac Mini (M1, 2020)
* iMac 24" (M1, 2021)
* iPad Pro (M1, 2021)

M1 i tablets
------------

Femte generasjon iPad Pro ble lansert 13. april 2021 med Apple M1 som prosessor. Forgjengeren iPad Pro fjerde generasjon ble levert med **A12Z Bionic**. Det er en prosessor av samme type "system on a chip" med minne, prosessor og grafikkprosessor integrert i selve prosessor-brikken.

M1 Pro og M1 Max
----------------

Apple lanserte i 2021 prosessorene M1 Pro og M1 Max i MacBook Pro. Disse to prosessorene var videreutviklinger av M1. Til forskjell fra M1, ble Pro levert med opptil 32 GB delt arbeidsminne og opptil 64 GB på Max-utgaven. Grafikkprosessoren er enten opptil 16 kjerner i Pro-utgaven og 32 kjerner i Max-utgaven.

M1 Ultra
--------

M1 Ultra ble lansert den 8. mars 2022 i Apples digitale lansering av nye Mac Studio. Mac Studio ble levert med enten M1 Max eller M1 Ultra. M1 Ultra er to M1 Max-prosessorer satt sammen med en pakkearkitektur Apple kaller "UltraFusion". M1 Ultra får derfor dobbelt av spesifikasjonen til M1 Max, som er opptil 128 GB delt arbeidsminne, opptil 64 GPU-kjerner og opptil 20 CPU-kjerner.

Referanser
----------

1. ↑  «The Apple M1 is the first ARM-based chipset for Macs with the fastest CPU cores and top iGPU». *GSMArena.com* **(engelsk)**. Besøkt 25. april 2021.
2. ↑  Brombach, Harald (14. november 2020). «Med Rosetta 2 kan de nye Macene kjøre «gammel» programvare». *Digi.no* **(norsk)**. Besøkt 8. april 2021.
3. ↑  April 2021, Michelle Ehrhardt 20. «Apple M1 Chip: Specs, Performance, Everything We Know». *Tom's Hardware* **(engelsk)**. Besøkt 1. mai 2021.
4. ↑  Paul, Ian. «How "Unified Memory" Speeds Up Apple’s M1 ARM Macs». *How-To Geek* **(engelsk)**. Besøkt 1. mai 2021.
5. ↑  Collins, Barry. «Why The New Macs Are So Short Of Memory». *Forbes* **(engelsk)**. Besøkt 1. mai 2021.
6. ↑  «MacBook Air (M1, 2020) - Tekniske spesifikasjoner». *support.apple.com*. Besøkt 25. april 2021.
7. ↑  «MacBook Pro (13-tommer, M1, 2020) - Tekniske spesifikasjoner». *support.apple.com*. Besøkt 25. april 2021.
8. ↑  «Mac mini (M1, 2020) - Tekniske spesifikasjoner». *support.apple.com*. Besøkt 25. april 2021.
9. ↑  «Apple Introduces Next-Generation iPad Pro With M1 Chip, Thunderbolt, 5G, XDR Display, and More». *MacRumors* **(engelsk)**. Besøkt 25. april 2021.
10. ↑  «Apple iPad Pro 12.9 (2020) - Full tablet specifications». *www.gsmarena.com*. Besøkt 1. mai 2021.
11. ↑  «Apple lanserer M1 Pro og M1 Max: de kraftigste chipene Apple noensinne har bygget». *Apple Newsroom (Norge)* **(norsk)**. Besøkt 24. mai 2022.
12. ↑  «Apple presenterer M1 Ultra – den kraftigste chipen noensinne i en personlig datamaskin». *Apple Newsroom (Norge)* **(norsk)**. Besøkt 24. mai 2022.